ai4bharat/Pralekha huggingface dataset:
রাষ্ট্রপতিরসচিবালয়
লাক্ষাদ্বীপে রাষ্ট্রপতিকে গণসম্বর্ধনা দেওয়া হয়েছে
সারা বিশ্বের কাছে লাক্ষাদ্বীপ আদর্শ পরিবেশ বান্ধব পর্যটন কেন্দ্র হয়ে উঠতে পারে
নয়াদিল্লি, ১৮ মার্চ, ২০২৩
রাষ্ট্রপতি শ্রীমতী দ্রৌপদী মুর্মু লাক্ষাদ্বীপের কাভারাত্তিতে একটি গণসম্বর্ধনা অনুষ্ঠানে যোগ দেন। তাঁর সম্মানার্থে এই অনুষ্ঠানের আয়োজন করা হয়।
অনুষ্ঠানে রাষ্ট্রপতি বলেন, সামুদ্রিক শৈবাল শিল্পের উন্নতিতে লাক্ষাদ্বীপের যথেষ্ট সম্ভাবনা রয়েছে। এই দ্বীপে সামুদ্রিক শৈবাল চাষ করলে ওষুধ উৎপাদনকারী সংস্থা এবং হোটেল শিল্পের আমদানির জন্য ব্যয় হ্রাস পাবে। সামুদ্রিক শৈবালের জন্য আমদানির ওপর নির্ভর করে থাকতে হয়।
লাক্ষাদ্বীপের সাদা বালির সমুদ্র সৈকত, কোরাল এবং বৈচিত্র্যপূর্ণ সামুদ্রিক বাস্ততন্ত্র থাকায় পর্যটন ক্ষেত্রে এর যথেষ্ট সম্ভাবনা রয়েছে। নীতি আয়োগের তত্ত্বাবধানে কাদমত, মিনিকয় এবং সুহেলিতে উন্নতমানের পরিবেশ বান্ধব পর্যটন প্রকল্প গড়ে তোলা হচ্ছে। এই কেন্দ্রশাসিত অঞ্চলে ভারতের প্রথম ওয়াটার ভিলা বা জলের মধ্যে বাড়ি গড়ে তোলা হবে যা অত্যন্ত গর্বের বিষয়। পর্যটন ক্ষেত্রে বিভিন্ন উদ্ভাবনী উদ্যোগ সংশ্লিষ্ট ক্ষেত্রকে সহায়তা করবে। সারা বিশ্বের কাছে লাক্ষাদ্বীপ আদর্শ পরিবেশ বান্ধব পর্যটন কেন্দ্র হয়ে উঠতে পারে।
গত কয়েক বছর ধরে দ্বীপভূমিতে লাক্ষাদ্বীপ প্রশাসক উন্নয়নের যে কর্মযজ্ঞ শুরু করেছে শ্রীমতী মুর্মু তারজন্য সন্তোষ প্রকাশ করেন। তিনি বলেন, পরিকাঠামো ক্ষেত্রে উন্নয়নের পাশাপাশি বেসরকারী ক্ষেত্রের অংশগ্রহণকে উৎসাহিত করতে হবে। দ্বীপপুঞ্জের বিভিন্ন দ্বীপে জলকে লবন মুক্ত করার প্রকল্প গড়ে ওঠায় সংশ্লিষ্ট অঞ্চলের নাগরিকরা সহজেই পানীয় জল পাচ্ছেন। এই উদ্যোগ অত্যন্ত প্রশংসনীয়।
কেন্দ্রশাসিত লাক্ষাদ্বীপে প্রশাসন স্কুল পড়ুয়াদের জন্য অত্যাধুনিক সুযোগ-সুবিধার ব্যবস্থা করেছে। এই উদ্যোগের কথা উল্লেখ করে রাষ্ট্রপতি বলেন, এর মধ্য দিয়ে স্কুল শিক্ষার মানোন্নয়নে অঙ্গীকারবদ্ধ হওয়ার দিকটি প্রকাশিত। কারিগরি শিক্ষা, শিল্পোদ্যোগী হয়ে উঠতে সাহায্য করা সহ বিভিন্ন উদ্যোগ শিক্ষা দপ্তর গ্রহণ করায় ছাত্রছাত্রীরা উপকৃত হবে। শিক্ষা দপ্তর লাক্ষাদ্বীপের স্কুলগুলিতে ডিজিটাল শিক্ষা সংক্রান্ত পাঠক্রম পরিচালনা করে। এই উদ্যোগগুলির ফলে ভৌগলিক দিক থেকে বিচ্ছিন্ন এই অঞ্চলের ছেলেমেয়েরা তাদের স্বপ্ন পূরণ করতে সমর্থ হবে বলে তিনি আশাপ্রকাশ করেন।
শ্রীমতী মুর্মু বলেন, বর্তমান যুগে যে কোন অঞ্চলের সার্বিক উন্নয়নে ইন্টারনেট পরিষেবার যথেষ্ট গুরুত্ব রয়েছে। আগামী কয়েক মাসের মধ্যে লাক্ষাদ্বীপে সমুদ্রের নিচ দিয়ে অপটিক্যাল ফাইবার কেবল তারের সংযোগ পৌঁছে যাবে।
রাষ্ট্রপতি বলেন, ভৌগোলিকভাবে বিচ্ছিন্ন লাক্ষাদ্বীপে বিদ্যুৎ সরবরাহকে বিশেষভাবে গুরুত্ব দেওয়া প্রয়োজন। এক্ষেত্রে পরিবেশকে রক্ষা করার জন্য বিকল্প জ্বালানীর কথা ভাবতে হবে। এর মধ্য দিয়ে সারা বিশ্ব পরিবেশ বান্ধব এক উন্নয়নকে প্রত্যক্ষ করবে।
রাষ্ট্রপতির মূল ভাষণটি পড়ার জন্য নিচের লিঙ্কে ক্লিক করুন।
https://static.pib.gov.in/WriteReadData/specificdocs/documents/2023/mar/doc2023318173601.pdf
PG/CB/NS
(Visitor Counter : 63
জলশক্তি মন্ত্রক
২০২২ সালের মধ্যে গঙ্গায় আবর্জনা প্রবাহিত হওয়া বন্ধ হবে বলে জানালেন গজেন্দ্র সিং শেখাওয়াত
নয়াদিল্লি, ২৮ জুন, ২০১৯
কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত বলেছেন, ২০২২ সালের মধ্যে গঙ্গায় আবর্জনা প্রবাহিত হওয়া বন্ধ হবে এবং সরকার এই প্রচেষ্টায় সম্পূর্ণ দায়বদ্ধ হয়ে কাজ করছে।
আজ এখানে একটি জাতীয় সম্মেলন ও প্রদর্শনীর মঞ্চে ভাষণ দিতে গিয়ে মন্ত্রী বলেন, উত্তরাখণ্ড এবং ঝাড়খণ্ড ইতিমধ্যেই আবর্জনা গঙ্গায় প্রবাহিত হওয়া রোধ করার কৃতিত্ব অর্জন করেছে এবং আগামী ডিসেম্বর মাসের মধ্যেই পবিত্র ধর্মীয় আচরণগুলি পালন করার জন্য গঙ্গাকে উপযুক্ত করে ফেলতে পারবে। মন্ত্রী আরও বলেন, তিনি কোম্পানিগুলি প্রতিনিধিদের সঙ্গে বসে শিল্পাঞ্চলে জলের ব্যবহার এবং নদ-নদীতে শিল্প সংস্থাগুলি থেকে নির্গত অশোধিত বর্জ্য নিষ্কাশন কিভাবে নিয়ন্ত্রণ করা যায় সে নিয়ে কর্মপরিকল্পনা তৈরি করতে উৎসাহী তাঁর মন্ত্রক।
SSS/DM
(Visitor Counter : 110
মানবসম্পদবিকাশমন্ত্রক
উচ্চ শিক্ষা ক্ষেত্রে শিক্ষণ পদ্ধতির মানোন্নয়ন মানবসম্পদ উন্নয়ন মন্ত্রক এনইএটি প্রকল্পের কথা ঘোষণা করলো
নয়াদিল্লি, ১৯ সেপ্টেম্বর, ২০১৯
কেন্দ্রীয় মানবসম্পদ উন্নয়ন মন্ত্রক উচ্চ শিক্ষা ক্ষেত্রে শিক্ষণ পদ্ধতির মানোন্নয়নের লক্ষ্যে ন্যাশনাল এডুকেশনাল অ্যালায়েন্স ফর টেকনোলজি বা এনইএটি প্রকল্প চালু করার কথা ঘোষণা করেছে। উদ্দেশ্য হ’ল – কৃত্রিম বুদ্ধিমত্তাকে কাজে লাগিয়ে শিক্ষণ পদ্ধতিতে আরও শিক্ষার্থী-কেন্দ্রিক এবং শিক্ষার্থীদের প্রয়োজন অনুযায়ী বিন্যস্ত করা। তবে, এ ধরণের শিক্ষণ পদ্ধতির বিন্যাসে প্রয়োজনীয় প্রযুক্তির বিকাশ ঘটানো আবশ্যক, যাতে করে শিক্ষার্থীদের চাহিদা মতো শিক্ষণ পদ্ধতি গড়ে তোলা যায়। শিক্ষণ পদ্ধতির মানোন্নয়নে একাধিক স্টার্ট আপ সংস্থা প্রয়োজনীয় প্রযুক্তির বিকাশে যুক্ত রয়েছে। মন্ত্রকের উদ্দেশ্য হ’ল – প্রযুক্তি বিকাশের প্রচেষ্টাগুলিকে স্বীকৃতি দিয়ে সেগুলিকে এক অভিন্ন মঞ্চে নিয়ে আসা। এর ফলে, শিক্ষার্থীরা সহজেই শিক্ষণের জন্য প্রয়োজনীয় প্রযুক্তির নাগাল পাবে। যুবসম্প্রদায়কে শিক্ষিত করে তোলা এক জাতীয় প্রচেষ্টা। শিক্ষণ পদ্ধতির সঙ্গে যুক্ত প্রযুক্তিগুলিকে নিয়ে জাতীয় স্তরে সমন্বয় ঘটাতে মানবসম্পদ উন্নয়ন মন্ত্রক সরকারি-বেসরকারি অংশীদারিত্বের মাধ্যমে শিক্ষা-প্রযুক্তি সংস্থা গঠনের প্রস্তাব দিয়েছে।
আর্থিক দিক থেকে পিছিয়ে পড়া শ্রেণীর ছাত্রছাত্রীদের কাছে নিখরচায় এ ধরনের শিক্ষণ প্রযুক্তির সুযোগ-সুবিধা পৌঁছে দেওয়ার বিষয়টি সুনিশ্চিত করতে মানবসম্পদ উন্নয়ন মন্ত্রক সহায়কের ভূমিকা পালন করবে। মন্ত্রক জাতীয় স্তরে একটি শিক্ষণ প্রযুক্তি সম্পর্কিত মঞ্চ গড়ে তুলবে এবং তার দেখভালের দায়িত্ব নেবে, যাতে করে সহজেই শিক্ষণ প্রযুক্তির সমাধানগুলি পৌঁছে দেওয়া যায়। এছাড়াও, মন্ত্রক আর্থ-সামাজিক দিক থেকে পিছিয়ে পড়া শিক্ষার্থীদের বিনামূল্যে শিক্ষণ পদ্ধতি প্রযুক্তির সুবিধা দিতে কুপন বন্টন করবে। মন্ত্রক এনইএটি কর্মসূচিটি নভেম্বরের গোড়াতেই চালু করার প্রস্তাব করেছে।
SSS/BD/SB
(Visitor Counter : 90
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ড: জিতেন্দ্র সিংহ জানিয়েছেন,জন- অভিযোগ নিষ্পত্তির নির্দিষ্ট সময়, গত ছয় বছরে অনেকটাই উন্নতি হয়েছে
নতুন দিল্লী,১৬ই সেপ্টেম্বর, ২০২০
উত্তর পূর্বাঞ্চল উন্নয়ন সংক্রান্ত মন্ত্রকের স্বাধীন দায়িত্বপ্রাপ্ত প্রতিমন্ত্রী,প্রধানমন্ত্রী দপ্তরের প্রতিমন্ত্রী, কর্মী, জন-অভিযোগ এবং পেনশন মন্ত্রকের প্রতিমন্ত্রী, পরমাণু শক্তি এবং মহাকাশ দপ্তরের প্রতিমন্ত্রী ড:জিতেন্দ্র সিংহ আজ লোকসভায় এক লিখিত প্রশ্নের উত্তরে বলেছেন গত ছয় বছরে জন-অভিযোগের নিষ্পত্তির গড় সময়সীমা ক্রমাগত উন্নতি হয়েছে। উদাহরণ দিয়ে তিনি জানান, কোভিড অতিমারিকালে, এই বিষয়ে অভিযোগ জানাবার এবং তার নিষ্পত্তির জন্য ব্যবস্থা নেওয়া হয়। প্রতিটি অভিযোগ নিষ্পত্তিতে গড়ে সময় লেগেছে ১ দশমিক ৪ দিন।
তিনি বলেন,মন্ত্রীসভার সচিবালয়ের অধীনে জন-অভিযোগ নির্দেশানালয়  রয়েছে, এর একটি পদ্ধতি রয়েছে যা জনগণের অভিযোগগুলির দিকে নজর রাখে। কোনো মন্ত্রক বা দপ্তরের প্রতি করা অভিযোগ বিষয়ে নির্দিষ্ট সময়সীমার মধ্যে কোনো ব্যক্তি যদি সন্তুষ্ট না হয় তারা সেদিকে নজর রাখে।
গত তিন বছরে কত অভিযোগ পাওয়া গেছে, কত অভিযোগের নিষ্পত্তি করা হয়েছে এবং কত অভিযোগের নিষ্পত্তি অমীমাংসিত রয়েছে তার একটি তালিকা দেওয়া হলো:
২০১৭ সালে অভিযোগ জমা পড়েছে ১৮,৬৬,১২৪টি, নিষ্পত্তি হয়েছে ১৭,৭৩,০২০ টি,অমীমাংসিত রয়েছে ৭,৫৫,৯৫২টি।
২০১৮ সালে অভিযোগ জমা পড়েছে ১৫,৮৬,৪১৫টি, নিষ্পত্তি হয়েছে ১৪,৯৮,৫১৯টি, অমীমাংসিত রয়েছে ৮,৪৩,৮৪৮টি অভিযোগ।
২০১৯ সালে অভিযোগ জমা পরে ১৮,৬৭,৭৫৮টি, নিষ্পত্তি হয়েছে ১৬,৩৯,১২০টি অভিযোগের এবং অমীমাংসিত অভিযোগের সংখ্যা ১০,৭২,৪৮৬।
(CG/PPM
বিজ্ঞানওপ্রযুক্তিমন্ত্রক
ফরিদাবাদ অঞ্চলে কোভিড-১৯ পরীক্ষার একমাত্র কেন্দ্র হিসাবে ডি বি টি ইন্সটিটিউট কে অনুমোদন দিল আই সি এম আর
নয়াদিল্লি, ১২ এপ্রিল, ২০২০
ফরিদাবাদে অবস্থিত জৈব প্রযুক্তি দপ্তরের পরীক্ষা কেন্দ্র টি এইচ এস টি আইকে কোভিড-১৯ পরীক্ষার কেন্দ্র হিসাবে ছাড়পত্র দেওয়া হয়েছে। এই পরীক্ষা কেন্দ্রটি ই এস আই সি মেডিক্যাল কলেজ ও হাসপাতালের অঙ্গ হিসাবে কাজ করবে। ফরিদাবাদ অঞ্চলের এটিই হোল একমাত্র কেন্দ্র যাকে কোভিড-১৯ এর পরীক্ষা কেন্দ্র হিসাবে ছাড়পত্র দেওয়া হয়েছে।
উল্লেখ্য ইন্ডিয়ান কাউন্সিল অফ মেডিক্যাল রিসার্চ তাদের অধীনে না থাকা সরকারি পরীক্ষা কেন্দ্র গুলি তেও কোভিড-১৯ পরীক্ষার যে উদ্যোগ নিয়েছে এটি তারই অঙ্গ।
[Contact person: Dr. Siuli Mitra ]
CG/SDG
(Visitor Counter : 60
পরিসংখ্যানএবংকর্মসূচিরূপায়ণমন্ত্রক
কর্মসংস্থানের সম্ভাবনা সংক্রান্ত প্রতিবেদন প্রকাশিত
নয়াদিল্লি, ২৭ আগস্ট, ২০১৮
কেন্দ্রীয় পরিসংখ্যান ও কর্মসূচি রূপায়ণ মন্ত্রকের কেন্দ্রীয় পরিসংখ্যান কার্যালয় থেকে ২০১৭-র সেপ্টেম্বর থেকে ২০১৮-র জুন পর্যন্ত দেশে কর্মসংস্থানের সম্ভাবনা সংক্রান্ত প্রতিবেদন প্রকাশ করেছে। নির্দিষ্ট কয়েকটি ক্ষেত্রের অগ্রগতি মূল্যায়ন করে সরকারি সংস্থাগুলির কাছে যে প্রশাসনিক রেকর্ড রয়েছে তার ভিত্তিতেই প্রতিবেদন তৈরি করা হয়েছে। কর্মসংস্থানের আভাস সংক্রান্ত বিস্তারিত বিবরণ http://pibphoto.nic.in/documents/rlink/2018/aug/p201882402.pdf থেকে পাওয়া যাবে।
CG/BD/SB……
(Visitor Counter : 73
বিজ্ঞানওপ্রযুক্তিমন্ত্রক
‘বিজ্ঞানের সঙ্গে যুক্ত’ শীর্ষক এক কর্মসূচিতে অংশ নিয়েছেন শিক্ষার্থী, শিক্ষক, অধ্যক্ষরা
নয়াদিল্লী, ৮ ফেব্রুয়ারি, ২০২১
শিক্ষার্থী, শিক্ষক, অধ্যক্ষ এবং বিদ্যালয়ের প্রতিনিধিদের বৈজ্ঞানিক মনোভাব বৃদ্ধি এবং ধারাবাহিক শিক্ষার সংস্কৃতি গড়ে তোলার পাশাপাশি বিজ্ঞান ও প্রযুক্তি বিষয়ে দক্ষ করে তুলতে ‘বিজ্ঞানের সঙ্গে যুক্ত’ শীর্ষক এক কর্মসূচির আয়োজন করা হয়েছে।
সম্প্রতি এক অনলাইন অনুষ্ঠানে বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা জানিয়েছেন বিদ্যালয়গুলিকে বিজ্ঞানের সঙ্গে যুক্ত করে তোলার জন্য যে বেশ কয়েকটি কর্মসূচি হাতে নেওয়া হয়েছে, তারমধ্যে অন্যতম হল এটি। এর মূল উদ্দেশ্যই হল শিক্ষার্থী, শিক্ষক ও বিদ্যালয়ের সঙ্গে যুক্ত ব্যক্তিত্বদের বৈজ্ঞানিক ভাবধারার সঙ্গে সম্পৃক্ত এবং তরুণ সম্প্রদায়কে বিজ্ঞান বিষয়ে আকৃষ্ট করে তোলা। ৮টি রাজ্যের ১০০টিরও বেশি বিদ্যালয়ের শিক্ষার্থী, শিক্ষক এবং অধ্যক্ষদের একত্রিত করে এই অনুষ্ঠানের আয়োজন করা হয়েছে। তিনি বলেন, বিজ্ঞান মানুষের মনে প্রেরণা জোগায়। এতে মানসিকতার পরিবর্তন আসে। বিজ্ঞানভিত্তিক ভাবধারার প্রসারে বিজ্ঞান ও প্রযুক্তি দপ্তর অগ্রণী ভূমিকা পালন করছে বলেও তিনি উল্লেখ করেন। শ্রী শর্মা আরও জানান, আইবিএম-এর অংশীদারিত্ব বিজ্ঞান প্রসার ‘এনগেজ মেন্টর ডায়লগ’ শীর্ষক এক আলোচনা সভার আয়োজন করেছে। এখানে ২০২১এ বিদ্যালয়ের ছাত্রছাত্রীদের বিজ্ঞান, প্রযুক্তি, ইঞ্জিনিয়ারিং এবং গণিত বিষয়ে উচ্চাকাঙ্খার বিভিন্ন দিক নিয়ে আলোচনা চালানো হয়।
এদিনের অনুষ্ঠানে সিবিএসই-এর দক্ষতা ও প্রশিক্ষণ দপ্তরের অধিকর্তা ডঃ বিশ্বজিৎ সাহা বিদ্যালয়ের ছাত্রছাত্রী সহ যুব সম্প্রদায়ের মধ্যে বৈজ্ঞানিক ভাবাধারার উন্নতিসাধণের ওপর বিশেষ জোর দেন। তিনি বলেন এই ধরণের কর্মসূচি ছাত্রছাত্রীদের মধ্যে বিদ্যালয়ে পঠন-পাঠনের ক্ষেত্রে উৎসাহ যোগাবে।
আইবিএম-এর ভারত এবং দক্ষিণ ভারতের কার্যনির্বাহী অধিকর্তা সন্দীপ প্যাটেল এবং বিজ্ঞান প্রসারের উপদেষ্টা সৌরভ সেন এদিন ভার্চুয়াল মাধ্যমে অনুষ্ঠানে যোগ দেন।
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৪ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১৩৩ কোটি ৮৮ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ৫ হাজার ৭৮৪ জন।
বর্তমানে কোভিড মুক্ত হওয়ার হার ৯৮.৩৭ শতাংশ।
গত চব্বিশ ঘন্টায় আরোগ্য লাভ করেছেন ৭ হাজার ৯৯৫ জন।
সারা দেশে এ পর্যন্ত মোট সুস্থ হয়েছেন ৩ কোটি ৪১ লক্ষ ৩৮ হাজার ৭৬৩ জন।
মোট সংক্রমিতের ১ শতাংশের কম, মাত্র ০.২৬ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ৮৮ হাজার ৯৯৩ জন।
দৈনিক সংক্রমিতের হার গত ৭১ দিন ধরে ২ শতাংশের কম, আজ এই হার ০.৫৮ শতাংশ।
সাপ্তাহিক সংক্রমিতের হার ৩০ দিন ধরে ১ শতাংশের নীচে রয়েছে, বর্তমানে ০.৬৮ শতাংশ।
মোট নমুনা পরীক্ষা হয়েছে ৬৫ কোটি ৭৬ লক্ষ।
CG/SS/SB
(Visitor Counter : 93
প্রধানমন্ত্রীরদপ্তর
দাদাসাহেব ফালকে পুরস্কারে ভূষিত আশা পারেখজীকে অভিনন্দন প্রধানমন্ত্রীর
নয়াদিল্লি, ৩০ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী, দাদাসাহেব ফালকে পুরস্কারে ভূষিত হওয়ায় আশা পারেখজীকে অভিনন্দন জানিয়েছেন।
রাষ্ট্রপতি শ্রীমতী দ্রৌপদী মুর্মুর এক ট্যুইটের জবাবে প্রধানমন্ত্রী ট্যুইট করে বলেন, “আশা পারেখজী একজন অসাধারণ চলচ্চিত্র ব্যক্তিত্ব। তিনি তাঁর দীর্ঘ কর্মজীবনে দেখিয়েছেন, বৈচিত্র্য কি। দাদাসাহেব ফালকে সম্মানে ভূষিত হওয়ায় আমি তাঁকে অভিনন্দন জানাই”।
PG/PM/SB
(
প্রধানমন্ত্রীরদপ্তর
ভারত ও শ্রীলঙ্কার মধ্যে নিবিড় সাংস্কৃতিক সহযোগিতার গুরুত্বপূর্ণ উদ্যোগ জাফনা সাংস্কৃতিক কেন্দ্র: প্রধানমন্ত্রী
নয়াদিল্লি, ১১ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী জাফনা সাংস্কৃতিক কেন্দ্র উৎসর্গের উদ্যোগটিকে একটি গুরুত্বপূর্ণ প্রয়াস বলে বর্ণনা করেছেন। এই অনুষ্ঠানে শ্রীলঙ্কার রাষ্ট্রপতি রনিল বিক্রমাসিংঘে উপস্থিত ছিলেন। প্রধানমন্ত্রী ২০১৫ সালে এই কেন্দ্রের শিলান্যাস করেন। তিনি সেই সময়ের কিছু ছবি সকলের মধ্যে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন;
“জাফনা সাংস্কৃতিক কেন্দ্র ভারত ও শ্রীলঙ্কার মধ্যে নিবিড় সাংস্কৃতিক সহযোগিতার একটি গুরুত্বপূর্ণ উদ্যোগ। বহু মানুষ এর ফলে উপকৃত হবেন। এই কেন্দ্রের উদ্বোধনী অনুষ্ঠানে রাষ্ট্রপতি রনিল বিক্রমাসিংঘে উপস্থিতি বিশেষ তাৎপর্যপূর্ণ।
আমি ২০১৫ সালে আমার জাফনা সফরের অভিজ্ঞতা কখনই ভুলতে পারবো না। সেই সময় আমি জাফনা সাংস্কৃতিক কেন্দ্রের শিলান্যাস করেছিলাম। সেই সফরের কিছু মুহূর্ত আমি সকলের সঙ্গে ভাগ করে নিচ্ছি।”
PG/CB/NS
(
কেন্দ্রীয়মন্ত্রিসভা
কেন্দ্রীয় মন্ত্রিসভা মন্ত্রক ও কেন্দ্রীয় রাষ্ট্রায়ত্ব সংস্থার চালু করা বিশ্বব্যাপি দরপত্রে ভারতীয় জাহাজ সংস্থাগুলিকে ভর্তুকি সহায়তা প্রদানের মাধ্যমে দেশের পতাকাবাহী বাণিজ্যিক জাহাজগুলির উন্নয়নের জন্য প্রকল্পে অনুমোদন দিয়েছে
নয়াদিল্লী, ১৪ জুলাই, ২০২১
আত্মনির্ভর ভারত গঠনের লক্ষ্য অর্জনে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা সরকারি পণ্য সম্ভার আমদানির জন্য মন্ত্রক এবং কেন্দ্রীয় রাষ্ট্রায়ত্ত্ব সংস্থা এর চালু করা বিশ্বব্যাপি দরপত্রে ভারতীয় জাহাজ সংস্থাগুলিকে ৫ বছরের বেশি সময়ে ১ হাজার ৬২৪ কোটি টাকা আর্থিক সহায়তা প্রদানের জন্য একটি প্রকল্পে অনুমোদন দিয়েছে।
চলতি বছরের পয়লা ফেব্রুয়ারীর পর এবং ভারতের পতাকাবাহী জাহাজ ও ১০ বছরের কম সময় ধরে ভারতের পতাকা বহন করছে এমন জাহাজ, তাদের ১৫ শতাংশ হারে ভর্তুকি সহায়তা প্রদান করা হবে। ১০-২০ বছর ভারতের পতাকাবাহী জাহাজের ক্ষেত্রে ১০ শতাংশ হারে ভর্তুকি সহায়তা প্রদান করা হবে। আর্থিক সহায়তা সরাসরি সংশ্লিষ্ট মন্ত্রক/বিভাগে প্রদান করা হবে। প্রকল্পটি বাস্তবায়নের পরে এই জাহাজগুলির ক্ষেত্রে কেবলমাত্র ভর্তুকি সহায়তা বৃদ্ধি করা হবে। প্রকল্পের সঙ্গে যুক্ত বিভিন্ন মন্ত্রক/বিভাগে ব্যয়ের জন্য তহবিল বরাদ্দ করা হবে। ২০ বছরের বেশি ভারতীয় পতাকাবাহী জাহাজগুলি এই প্রকল্পের আওতায় কোনো ভর্তুকি সহায়তার জন্য যোগ্য হবেনা। ৫ বছর পরে এই প্রকল্পের বিষয়ে পর্যালোচনা করা হবে।
চলতি বছরের পয়লা ফেব্রুয়ারি কেন্দ্রীয় অর্থমন্ত্রী ২০২১-২২ অর্থবর্ষের কেন্দ্রীয় বাজেট পেশ করার সময় ভারতীয় পতাকাবাহী জাহাজগুলির সমস্যার বিষয় তুলে ধরে তাদের ভর্তুকি সহায়তা প্রদানের কথা ঘোষণা করেন। ভারতীয় বাণিজ্যিক জাহাজগুলির উন্নতি সাধনে ৫ বছরের বেশি সময় ধরে আর্থিক সহায়তা প্রদানের জন্য ১ হাজার ৬২৪ কোটি টাকার একটি প্রকল্পের কথা ঘোষণা করেন তিনি। বিশ্বের সেরা জাহাজ নিবন্ধীকরণগুলির মতো ৭২ ঘণ্টার মধ্যে অনলাইনে জাহাজ নিবন্ধীকরণ প্রক্রিয়া চালু করা হবে। এতে ভারতের জাহাজগুলির নিবন্ধীকরণ প্রক্রিয়া সহজ হবে। এই প্রকল্পটির বিষয়ে পর্যবেক্ষণ ও পর্যালোচনা করার জন্য একটি নজরদারি কমিটি গঠন করা হয়েছে।
এই প্রকল্প বাস্তবায়ন হলে কর্মসংস্থান সৃষ্টি হবে, এমনকি জাহাজে কাজ করতে ইচ্ছুক প্রার্থীদের প্রয়োজনীয় প্রশিক্ষণও দেওয়া হবে। পাশাপাশি দেশে জাহাজের সঙ্গে যুক্ত শিল্প যেমন জাহাজ মেরামত, জাহাজ নির্মাণ ইত্যাদি ক্ষেত্র পরোক্ষভাবে কর্মসংস্থানও সৃষ্টি হবে। এই প্রকল্প বাস্তবায়নের ফলে দেশের আর্থিক বিকাশের সম্ভাবনা রয়েছে। পাশাপাশি ভারতীয় পতাকাবাহী বাণিজ্যিক জাহাজগুলির উন্নতি সাধন সম্ভব হবে। এমনকি পণ্য সম্ভার আমদানি করার ক্ষেত্রে ভারতীয় জাহাজ নির্মাণ শিল্পে বিনিয়োগের দরজা খুলে যাবে।
CG/SS/NS
(Visitor Counter : 188
প্রধানমন্ত্রীরদপ্তর
জাতীয় চিকিৎসক দিবস উপলক্ষ্যে আগামীকাল প্রধানমন্ত্রী চিকিৎসকদের উদ্দেশে ভাষণ দেবেন
নয়াদিল্লী, ৩০ জুন, ২০২১
প্রধানমন্ত্রী শ্রী নরেন্দ্র মোদী আগামীকাল জাতীয় চিকিৎসক দিবস উপলক্ষ্যে বিকাল ৩টের সময় চিকিৎসকদের উদ্দেশে ভাষণ দেবেন।
এক ট্যুইট বার্তায় প্রধানমন্ত্রী বলেছেন, ‘কোভিড-১৯এর বিরুদ্ধে লড়াইয়ে সব চিকিৎসকদের প্রয়াসে ভারত গর্বিত। পয়লা জুলাই জাতীয় চিকিৎসক দিবস হিসেবে উদযাপিত হয়। @IMAIndiaOrg আয়োজিত একটি অনুষ্ঠানে আগামীকাল বিকাল ৩টের সময় চিকিৎসকদের উদ্দেশে আমি বক্তব্য রাখবো।’
CG/CB/NS
(Visitor Counter : 141
দক্ষতাউন্নয়নওশিল্পোদ্যোগমন্ত্রক
বন্দর ও নৌ-বাণিজ্যের ক্ষেত্রে দক্ষতা উন্নয়নের লক্ষ্যে জাহাজ পরিবহণ মন্ত্রক এবং দক্ষতা উন্নয়ন তথা শিল্পোদ্যোগ মন্ত্রকের মধ্যে মউ স্বাক্ষরিত
নয়াদিল্লি, ২০ অগাস্ট, ২০২০
নৌ-বানিজ্যের ক্ষেত্রে ব্যাপক কর্মসংস্থানের সুযোগকে কাজে লাগাতে এবং কর্মীদের দক্ষতার মান যাচাই করার লক্ষ্যে আজ ডিজিটাল পদ্ধতিতে কেন্দ্রীয় জাহাজ পরিবহণ মন্ত্রক এবং দক্ষতা উন্নয়ন তথা শিল্পোদ্যোগ মন্ত্রকের মধ্যে একটি সমঝোতাপত্র বা মউ স্বাক্ষরিত হয়েছে।
এই স্বাক্ষরদান অনুষ্ঠানে দক্ষতা উন্নয়ন ও শিল্পোদ্যোগ মন্ত্রী ডঃ মহেন্দ্রনাথ পান্ডে এবং জাহাজ পরিবহণ মন্ত্রী শ্রী মনসুখ মান্ডভিয়া সহ শক্তি মন্ত্রী শ্রী আর কে সিং এবং মন্ত্রকের উচ্চ পদস্থ আধিকারিকরা উপস্থিত ছিলেন।
এই উপলক্ষে দক্ষতা উন্নয়ন ও শিল্পোদ্যোগ মন্ত্রী ডঃ পান্ডে কর্মপোযোগী শ্রমিক বাহিনী গড়ে তোলার চেষ্টা গ্রহণ করার জন্য জাহাজ পরিবহণ মন্ত্রককে অভিনন্দন জানিয়ে বলেন, কর্মীদের দক্ষতার মান বাড়ানোর মাধ্যমে তাঁদেরকে কর্মদক্ষতার দিক থেকে বিশ্বমানের করে তোলা সম্ভব হবে। তিনি আরও বলেন, বিশ্বে ভারতকে দক্ষতার কেন্দ্রস্থল হিসাবে গড়ে তোলার যে পরিকল্পনা গ্রহণ করা হয়েছে, তা সমন্বয়ের মাধ্যমে এ ধরনের উদ্যোগ গ্রহণের ফলে সাফল্যের দিকে এগিয়ে নিয়ে যাওয়া আরও সহজ হবে।
জাহাজ পরিবহণ প্রতিমন্ত্রী শ্রী মান্ডভিয়া দক্ষতা উন্নয়ন ও শিল্পোদ্যোগ মন্ত্রকের প্রতি এই মউ স্বাক্ষরের জন্য কৃতজ্ঞতা প্রকাশ করে বলেন, দুই মন্ত্রকের মধ্যে এই অংশীদারিত্ব বিপুল কর্মসংস্থানের সুযোগ তৈরি করবে। সেই সঙ্গে, উপকূলবর্তী এলাকার যুবসম্প্রদায়ের কাছে কর্মসংস্থানের সুযোগ বাড়াবে। জাহাজ পরিবহণ মন্ত্রকের সাগরমালা কর্মসূচির আওতায় উপকূল এলাকায় বসবাসকারী মানুষের সঠিক উন্নয়নের জন্য যে অঙ্গীকার গ্রহণ করা হয়েছে, এই সমঝোতাপত্র তাকে আরও সুদৃঢ় করবে বলে শ্রী মান্ডভিয়া অভিমত প্রকাশ করেন। তিনি বলেন, ‘আমাদের বন্দরগুলির সামগ্রিক পরিচালন ক্ষমতা বাড়িয়ে দেশকে আর্থিক দিক থেকে শক্তিশালী করে তুলতে আমরা অঙ্গীকারবদ্ধ। সেই সঙ্গে, নৌ-পরিবহণ ক্ষেত্র যে সমস্ত সমস্যার সম্মুখীন তা দূর করতেও আমরা প্রতিশ্রুতিবদ্ধ’।
স্বাক্ষরিত সমঝোতাপত্র অনুযায়ী, দক্ষতা উন্নয়ন ও শিল্পোদ্যোগ মন্ত্রক জাহাজ চলাচল মন্ত্রককে দক্ষতা উন্নয়ন সংক্রান্ত পাঠ্যসূচি প্রণয়ন, জাতীয় পেশাগত মাননির্ধারণ, জাহাজ মেরামত, জাহাজ নির্মাণ, পলিমাটি উত্তোলন এবং উপকূল লাগোয়া এলাকায় সরবরাহ-শৃঙ্খলের মতো গুরুত্বপূর্ণ ক্ষেত্রে প্রয়োজনীয় সহযোগিতা দেবে। দুই মন্ত্রকের মধ্যে অংশীদারিত্বের ফলে দক্ষতা উন্নয়ন সংক্রান্ত কর্মকান্ডগুলি কার্যকর করার ক্ষেত্রে জাহাজ পরিবহণ মন্ত্রককে সহায়তা দেওয়া সম্ভব হবে। সেই সঙ্গে, বর্তমান পরিকাঠামো চিহ্নিতকরণ ও তার সদ্ব্যবহার আরও সহজ হয়ে উঠবে।
(CG/BD/SB
প্রধানমন্ত্রীরদপ্তর
পুষ্টি পক্ষের সাফল্য কামনা করলেন প্রধানমন্ত্রী
নয়াদিল্লি, ২২ মার্চ, ২০২৩
প্রধানমন্ত্রী শ্রী নরেন্দ্র মোদী আজ থেকে শুরু হওয়া বার্ষিক পুষ্টি পক্ষে শ্রী অন্ন  – এর উপর বিশেষ গুরুত্ব দেওয়ায় সন্তোষ প্রকাশ করেছেন।
কেন্দ্রীয় মন্ত্রী শ্রীমতী স্মৃতি জুবিন ইরানির এক ট্যুইটের জবাবে প্রধানমন্ত্রী তাঁর ট্যুইটে বলেন, “এই পুষ্টি পক্ষ যথাযথ পুষ্টি সম্পর্কে সচেতনতা বাড়াতে এবং অপুষ্টি দূর করতে সহায়ক হোক। শ্রী অন্ন  – এর উপর বিশেষ গুরুত্ব দেওয়া হয়েছে বলে আমি আনন্দিত। এটি সুস্থ জীবনযাপনে গুরুত্বপূর্ণ ভূমিকা পালন করতে পারে”।
PG/PM/SB
(
কেন্দ্রীয়মন্ত্রিসভা
কেন্দ্রীয় মন্ত্রিসভা পোল্যান্ডের কাটোয়াইসে জলবায়ু পরিবর্তন সংক্রান্ত সম্মেলনে ভারতের অবস্থানের কর্মপরবর্তী অনুমোদন দিয়েছে
নয়াদিল্লি, ০২ জানুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে, ২০১৮-র ২ – ১৫ই ডিসেম্বর পর্যন্ত পোল্যান্ডের কাটোয়াইসে জলবায়ু পরিবর্তন সংক্রান্ত রাষ্ট্রসংঘের ২৪তম ফ্রেমওয়ার্ক সম্মেলনে ভারতের অবস্থানের কর্মপরবর্তী অনুমোদন দেওয়া হয়েছে। ২০১৮-র ২৮শে নভেম্বর দেওয়া অনুমোদনের অঙ্গ হিসাবে এই সিদ্ধান্ত নেওয়া হয়েছে।
কেন্দ্রীয় পরিবেশ, বন ও জলবায়ু পরিবর্তন সংক্রান্ত মন্ত্রী ডঃ হর্ষবর্ধনের নেতৃত্বে ভারতীয় প্রতিনিধিদলটি এই আন্তর্জাতিক সম্মেলনে অংশগ্রহণ করে। ২০২০-র পরবর্তী সময়ে প্যারিস চুক্তি রূপায়ণে নীতি-নির্দেশিকা চূড়ান্ত করার জন্যই এই সম্মেলন আহ্বান করা হয়েছিল। ভারতের অবস্থান ছিল সমতা-ভিত্তিক এবং অভিন্ন অথচ দেশ-ভিত্তিক দায়িত্বের নীতিতে পরিচালিত। ভারতের পক্ষ থেকে প্যারিস চুক্তি রূপায়ণের প্রতি অঙ্গীকার ব্যক্ত করা হয় এবং সমষ্টিগতভাবে এই চুক্তি রূপায়ণের প্রতিশ্রুতি দেওয়া হয়। আমাদের সংস্কৃতির ঐতিহ্যগত ধারা অনুসারে, পরিবেশ সুরক্ষার জন্য ভারত সরকারের পক্ষ থেকে প্রধানমন্ত্রী শ্রী নরেন্দ্র মোদীর নেতৃত্বে বেশ কিছু গুরুত্বপূর্ণ উদ্যোগ গ্রহণ করা হয়েছে। ভারতে পুনর্নবীকরণযোগ্য শক্তি উৎপাদনের ওপর বিশেষ জোর দেওয়া হচ্ছে। ২৫ গিগাওয়াট সৌরশক্তি সহ মোট প্রায় ৭৪ গিগাওয়াট পুনর্নবীকরণযোগ্য শক্তি উৎপাদনের উদ্যোগ নেওয়া হয়েছে। এছাড়া, পরিবর্ধিত সৌরশক্তি উৎপাদন ব্যবস্থা, বিশেষ করে আন্তর্জাতিক সৌর জোটের মাধ্যমে তা রূপায়ণ এবং শক্তি সাশ্রয়কারী বিভিন্ন ধরণের উদ্যোগের ব্যবস্থাও হয়েছে। ২০২০ সালের পরবর্তী পর্যায়ে সমষ্টিগতভাবে ১০ হাজার কোটি মার্কিন ডলারের সমতুল একটি তহবিল গড়ে তোলার বিষয়েও এবারের বৈঠকে আলোচনা হয়েছে।
CG/PB/SB
(Visitor Counter : 89
আদিবাসীবিষয়কমন্ত্রক
কোভিড ১৯ সঙ্কটের দিকে নজর রেখে কেন্দ্রীয় সরকার, ৪৯ টি ক্ষুদ্র বনজ উৎপাদনের ন্যূনতম সংগ্রহ মূল্য বৃদ্ধি করার সিদ্ধান্ত নিয়েছে
নতুন দিল্লি, ১ মে, ২০২০
আদিবাসী জনজাতির মানুষদের জীবিকার দিকে লক্ষ্য রেখে কেন্দ্রীয় সরকার ৪৯ টি ক্ষুদ্র বনজ উৎপাদনের ন্যূনতম সংগ্রহ মূল্য বৃদ্ধি করার সিদ্ধান্ত নিয়েছে। কেন্দ্রীয় আদিবাসী বিষয়ক মন্ত্রকের পক্ষ থেকে নতুন দিল্লীতে আজ এক নির্দেশে রাজ্যগুলিকে এই বর্ধিত ন্যুনতম সংগ্রহ মূল্যের কথা জানানো হয়। মন্ত্রকের পক্ষ থেকে বলা হয় ক্ষুদ্র বনজ উৎপাদনের সংগ্রহ মূল্য প্রতি তিন বছর অন্তর মন্ত্রক গঠিত মূল্য নির্ধারণ সেল পুনর্বিবেচনা করে থাকে।তবে বর্তমানে কোভিড-19 জনিত সঙ্কট কালে এবং ব্যতিক্রমী পরিস্থিতিতে,ক্ষুদ্র বনজ সম্পদ সংগ্রহকারী আদিবাসীদের পাশে দাড়াঁতে,সংশ্লিষ্ট কর্তৃপক্ষ এই নিয়মের ক্ষেত্রে বেশ কিছু ছাড় ঘোষনা করেছে। ক্ষুদ্র বনজ উৎপাদনের,ন্যূনতম সংগ্রহ মূল্য নির্ধারক সেল আলোচনা করে এই বর্ধিত মূল্যের কথা ঘোষনা করে।
ক্ষুদ্র বনজ উৎপাদনের, ন্যূনতম সংগ্রহ মূল্য ১৬ থেকে ৬৬% অবধি বৃদ্ধি করা হয়েছে।
বর্ধিত ন্যূনতম সংগ্রহ মূল্য চালু হওয়ায় কমপক্ষে ২০ টি রাজ্যের আদিবাসী জনগোষ্ঠীর মানুষদের কাছ থেকে ক্ষুদ্র বনজ সম্পদ উৎপাদন সংগ্রহের কাজে গতি আসবে বলে মনে করা হচ্ছে।
(CG/PPM
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের হার লাগাতার নিম্নমুখী
পরপর তিনদিন সুস্পষ্টভাবে করোনায় আক্রান্তের সংখ্যা ৮ লক্ষের নিচে
জাতীয় স্তরে আক্রান্তের হার পরপর চারদিন ৮ শতাংশের নিচে
নয়াদিল্লি, ১৯ অক্টোবর, ২০২০
কোভিড-১৯-এর বিরুদ্ধে লড়াইয়ে ভারত আরও একটি মাইলফলক অতিক্রম করেছে। জাতীয় স্তরে আক্রান্তের হার আরও কমে দাঁড়িয়েছে ৮ শতাংশ। পরপর চার সপ্তাহ নিরবচ্ছিন্নভাবে এই প্রবণতা অব্যাহত রয়েছে। দেশে এখন সামগ্রিকভাবে করোনায় আক্রান্তের হার ৭.৯৪ শতাংশ, যা ক্রমশ নিম্নমুখী।
সারা দেশে সুসংবদ্ধ নমুনা পরীক্ষায় অগ্রগতির প্রবণতা অব্যাহত থাকার দরুণ এই সাফল্য মিলেছে। দেশে আজ পর্যন্ত মোট নমুনা পরীক্ষার সংখ্যা ৯ কোটি ৫০ লক্ষ ছাড়িয়েছে। একাধিকবার প্রমাণিত হয়েছে যে অধিক সংখ্যায় নমুনা পরীক্ষার ফলে আক্রান্তের হারও উল্লেখযোগ্যভাবে হ্রাস পায়। আক্রান্তের হার ক্রমশ নিম্নমুখী হওয়ায় এটা প্রমাণিত হয় যে, সংক্রমণকে নিয়ন্ত্রণে রাখা সম্ভব হচ্ছে।
অক্টোবরের তৃতীয় সপ্তাহে দৈনিক ভিত্তিতে গড় আক্রান্তের হার ৬.১৩ শতাংশ। কেন্দ্রীয় সরকারের পাশাপাশি, রাজ্য / কেন্দ্রশাসিত অঞ্চলগুলি কার্যকরভাবে 'টেস্ট, ট্র্যাক, ট্রেস, ট্রিট' এবং টেকনলজি সংক্রান্ত রণকৌশল অবলম্বন করায় আক্রান্তের হার কমানো সম্ভব হচ্ছে।
ভারতে সুস্পষ্টভাবে করোনায় আক্রান্তের সংখ্যা নিরন্তর কমছে। এ নিয়ে পরপর তিন সপ্তাহ এই সংখ্যা ৮ লক্ষের নিচে রয়েছে। সুস্পষ্টভাবে করোনায় আক্রান্তের সংখ্যা আজ পর্যন্ত কমে দাঁড়িয়েছে ৭ লক্ষ ৭২ হাজার ৫৫। বর্তমানে দেশে মোট আক্রান্তের তুলনায় সুস্পষ্টভাবে করোনায় আক্রান্তের হার কেবল ১০.২৩ শতাংশ। সুস্থতার সংখ্যা বেড়ে হয়েছে ৬৬ লক্ষ ৬৩ হাজার ৬০৮। এর ফলে, সুস্পষ্টভাবে করোনায় আক্রান্তের সংখ্যা এবং আরোগ্য লাভের মধ্যে ফারাক ক্রমশ বাড়ছে।
দেশে গত ২৪ ঘন্টায় আরও ৬৬,৩৯৯ জন করোনা রোগী আরোগ্য লাভ করেছেন। অন্যদিকে, নতুন করে আক্রান্ত হয়েছেন ৫৫,৭৭২ জন। জাতীয় স্তরে সুস্থতার হার বেড়ে হয়েছে ৮৮.২৬ শতাংশ।
১০টি রাজ্য / কেন্দ্রশাসিত অঞ্চল থেকে সদ্য আরোগ্য লাভকারীদের ৭৯ শতাংশই রয়েছেন। এই রাজ্যগুলির মধ্যে পশ্চিমবঙ্গও রয়েছে। কেবল মহারাষ্ট্র থেকেই একদিনে ১১ হাজারের বেশি রোগী আরোগ্য লাভ করেছেন। এছাড়াও, কেরল ও কর্ণাটক থেকে আরোগ্য লাভের সংখ্যা ৮ হাজারের বেশি। দেশে গত ২৪ ঘন্টায় ৫৫,৭২২ জন নতুন করে আক্রান্ত হয়েছেন। এই আক্রান্তদের মধ্যে ৮১ শতাংশই ১০টি রাজ্য ও কেন্দ্রশাসিত অঞ্চল থেকে। সর্বাধিক ৯ হাজারের বেশি আক্রান্ত হয়েছেন মহারাষ্ট্র থেকে। এছাড়াও, কেরল ও কর্ণাটক থেকে নতুন করে ৭ হাজারের বেশি ব্যক্তি আক্রান্ত হয়েছেন।
দেশে গত ২৪ ঘন্টায় করোনাজনিত কারণে ৫৭৯ জনের মৃত্যু হয়েছে। প্রায় ৯০ দিন পর দৈনিক ভিত্তিতে মৃত্যুর সংখ্যা ৬০০-র নিচে নেমে এসেছে। গত ২৪ ঘন্টায় করোনাজনিত কারণে যে ৫৭৯ জনের মৃত্যু হয়েছে তার মধ্যে প্রায় ৮৩ শতাংশই রয়েছেন ১০টি রাজ্য / কেন্দ্রশাসিত অঞ্চল থেকে। সর্বাধিক ১৫০ জনের মৃত্যুর খবর মিলেছে মহারাষ্ট্র থেকে।
CG/BD/DM
(